b'\n_START_ARTICLE_\nAudiosensityvin\xc4\x97 epilepsija\n_START_PARAGRAPH_\nAudiosensityvin\xc4\x97 epilepsija tai retai pasitaikanti refleksin\xc4\x97s epilepsijos r\xc5\xab\xc5\xa1is, kuri\xc4\x85 sukelia garsinis stimulas (muzika arba tam tikri da\xc5\xbeniai). Pas skirtingus pacientus yra skirtingas jautrumas muzikai. Vieni pacientai yra jautr\xc5\xabs tam tikram muzikiniam stiliui arba ritmui, tuo tarpu kiti pacientai yra jautr\xc5\xabs gars\xc5\xb3 spektrui, kaip kad, pavyzd\xc5\xbeiui, suvirinimo aparato arba dirban\xc4\x8dio variklio skleid\xc5\xbeiamiems garsams. Pirm\xc4\x85 kart\xc4\x85 audiosensityvin\xc4\x99 epilepsij\xc4\x85 apra\xc5\xa1\xc4\x97 Dr. Acerkman ir Banks 1884 metais. Audiosensityvin\xc4\x99 epilepsij\xc4\x85 yra sunku diagnozuoti, kadangi da\xc5\xbeniausia trigerinis stimulas yra ne\xc5\xbeinomas._NEWLINE_Audiosensityvin\xc4\x97 epilepsija yra labai reta liga, kurios atvej\xc5\xb3 JAV u\xc5\xbefiksuota tik penki ar \xc5\xa1e\xc5\xa1i. Paskutinis\xc2\xa0\xe2\x80\x93 Niujorke gyvenan\xc4\x8diai moteriai priepuolis pasirei\xc5\xa1k\xc4\x97 d\xc4\x97l repo atlik\xc4\x97jo Sean Paul dainos. Priepuoliai amerikietei prasid\xc4\x97jo palengva, o v\xc4\x97liau kartojosi daugiau nei keturis kartus per savait\xc4\x99. Prie\xc5\xa1 kelis i\xc5\xa1 j\xc5\xb3 ji klaus\xc4\x97si b\xc5\xabtent Sean Paul muzikos._NEWLINE_Audiosensityvin\xc4\x97s epilepsijos viena i\xc5\xa1 r\xc5\xab\xc5\xa1i\xc5\xb3 yra muzikogenin\xc4\x97 epilepsija. Muzikogenin\xc4\x99 epilepsij\xc4\x85 sukelia vien tik bandymas prisiminti tam tikr\xc4\x85 gars\xc4\x85 arba melodij\xc4\x85. Muzikogenin\xc4\x97 epilepsija gali b\xc5\xabti did\xc5\xbeioji (grand mal) arba sud\xc4\x97tinga parcialin\xc4\x97. Yra duomen\xc5\xb3 kad muzikogenin\xc4\x97 epilepsija gali kilti netgi miego metu sapnuojant m\xc4\x97gstam\xc4\x85 muzikin\xc4\x99 melodij\xc4\x85.\n_START_SECTION_\nSimptomai\n_START_PARAGRAPH_\nEpilepsinius traukulius sukelia trigeriniai garsai, kuriuos pacientas k\xc4\x85 tik i\xc5\xa1girdo, kai kuriais atvejais epilepsiniai traukuliai gali nutikti po ilgesnio laiko besiklausant triuk\xc5\xa1mo. Paciento reakcija i\xc5\xa1girdus trigerinius garsus gali b\xc5\xabt viduri\xc5\xb3 paleidimas, prakaitavimas viso k\xc5\xabno nekontroliuojami spazmai, klausos netekimas, kraujo spaudimo padid\xc4\x97jimas, kv\xc4\x97pavimo ritmo pasikeitimas, beprasmi\xc5\xb3 \xc5\xbeod\xc5\xbei\xc5\xb3 kartojimas, staigus aki\xc5\xb3 \xc4\xafbedimas \xc4\xaf vien\xc4\x85 ta\xc5\xa1k\xc4\x85, tapimas nebejautriu, kovojimas su bet kuo, kas bando pad\xc4\x97ti, ir s\xc4\x85mon\xc4\x97s netekimas.\n_START_SECTION_\nGydymas\n_START_PARAGRAPH_\nGydymas yra dvejopas. Pirmiausia reikia nustatyti garso \xc5\xa1altinius, kurie sukelia epilepsinius traukulius ir eliminuoti \xc5\xa1iuos garso \xc5\xa1altinius jei tik \xc4\xafmanoma. Terapija vykdoma pacientui duodant klausytis muzik\xc4\x85 arba garsus pakankamai da\xc5\xbenai, kad smegenys priprast\xc5\xb3. Gydymui naudojami antikonvulsiniai medikamentai, tokie kaip kad carbamazepine ir phenytoin, ta\xc4\x8diau n\xc4\x97\xc5\xa1\xc4\x8dios moteris netur\xc4\x97t\xc5\xb3 vartoti \xc5\xa1i\xc5\xb3 vaist\xc5\xb3.'